સંજેલી તાલુકાના માંડલી ખાતે આવેલ આદિવાસી કુમાર છાત્રાલયમાં વટબારા લીમડી ગામનો ગુણવંત મુકેશભાઈ બામણિયા માંડલી માધ્યમિક શાળામાં ધોરણ-૯માં અભ્યાસ કરતો હતો. તા. રરમીના રોજ શાળા છૂટયા બાદ આ છોકરો છાત્રાલયમાં આવીને પોતાના પુસ્તકો રૂમ પર મૂકીને ફરીને પાસે આવેલી શાળા પાસે હિંચકો ખાવા માટે ગયો હતો તે થોડીવાર હિચકો ખાતા ખાતા અચાનક હિંચકો તૂટી પડતા ૦પ ફૂટ જેટલી ઊંચાઈએથી નીચે પટકાયો હતો આથી તેના માથાના ભાગે સખત માર વાગતા તે લોહીલુહાણ હાલતમાં પડેલ જોઈને તેના સાથી મિત્રો ગભરાઈ ગયા હતા અને બૂમાબૂમ કરતાં છાત્રાલયમાં રહેતા બીજા છોકરાઓ પણ ત્યાં આવી ગયા હતા.